बस में अधिकांश यात्री बस्सी से जयपुर नियमित अपडाउन करने वाली थे। बस में सवार डी. सी. बेनिवाल सहित अन्य यात्रियों ने बताया कि दौड़ती बस जब अचानक लहराने लगी तो किसी अनहोनी की आशंका से सभी यात्री घबरा गए और बचाने की गुहार करने लगे। चालक ने काफी मशक्कत कर बस को रोका। घबराए यात्रियों ने बस से उतरकर देखा तो दोनों टायर फटे हुए थे। घटना के बाद काफी देर तक यात्रियों में डर बना रहा। सभी ने एक दूसरे की कुशलक्षेम पूछकर राहत की सांस ली। यात्रियों का कहना था कि जेसीटीएल की ये लो फ्लोर आए दिन खराब हो जाती है फिर भी ध्यान नहीं दिया जा रहा है। प्रत्यक्षदर्शियों का कहना था कि लो-फ्लोर पलटी नहीं यदि ऐसा हो जाता तो बड़ी संख्या में जनहानि हो सकती थी।